**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS tarybos 2019 m. sausio 24 d. sprendimo nr. b1-16 „DĖL MOLĖTŲ RAJONO SAVIVALDYBĖS ILGALAIKIO MATERIALIOJO TURTO VIEŠOJO NUOMOS KONKURSO IR NUOMOS NE KONKURSO BŪDU ORGANIZAVIMO TVARKOS APRAŠO PATVIRTINIMO “ pakeitimo**

2019 m. kovo 28 d. Nr. B1-83

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, siekdama patikslinti Savivaldybės nekilnojamojo turto nuomos reglamentavimą,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“, 4 punktą ir jį išdėstyti taip:

„4. Savivaldybės turtas išnuomojamas be konkurso, kai perkamos paslaugos, kurioms teikti bus naudojamas Savivaldybės turtas, ir šis turtas išnuomojamas Lietuvos Respublikos viešųjų pirkimų įstatymo nustatyta tvarka vykdomo viešojo paslaugų pirkimo metu. Šiuo atveju paslaugos pirkimą vykdo asmenys, atitinkantys teisės aktuose apibrėžtą panaudos gavėjo statusą, su kuriais sudaryta Savivaldybės nekilnojamojo turto panaudos sutartis buvo nutraukta šalių susitarimu perkamų paslaugų teikimo sutarties galiojimo laikotarpiui. Sprendimus dėl tokio turto nuomos ne konkurso būdu priima Savivaldybės taryba. Šiuo atveju Savivaldybės turtas išnuomojamas ne ilgesniam laikotarpiui nei paslaugų teikimo sutarties galiojimo laikotarpis.“.

Savivaldybės meras Stasys Žvinys